**Աբրահամ Ավիվ Ալուշ** (եբրայերեն՝ אברהם אביב אלוש‎, հունիսի 12, 1982(1982-06-12), Կարմիել, Իսրայել), հրեա դերասան, երգիչ, մոդել և հեռուստահաղորդավար։ Առավել հայտնի է դարձել Ամոս Դահարիի դերով, որը նա մարմնավորել է հրեական հայտնի «Գեղեցկուհին և հացթուխը» հեռուստասերիալում։ Ավիվը նկարահանվել է նաև հոլիվուդյան «Խրճիթը» ֆիլմում, որտեղ մարմնավորել է Հիսուսի կերպարը։

Կենսագրություն
--------------

Ալուշը ծնվել է Իսրայելի Կիրյատ Բյալիկ քաղաքում՝ միզրահի հրեաների ընտանիքում։ Հայրը Թունիսի հրեաներից է, իսկ մայրը՝ Եմենի։ Մեծացել է Իսրայելի Կարմիել քաղաքում՝ կրտսեր քրոջ Ռեուտ Ալուշի հետ, որը նույնպես դերասան է։

2000-2003 թվականներին ծառայել է Իսրայելի զինված ուժերում։ Ծառայությունը անց է կացրել Գոլանի բրիգադում (տեղակայման վայրը՝ Գոլանի բարձունքներ)։

Կարիերա
-------

### Դերասանական կարիերա

2013 թվականին Ավիվ Ալուշը նկարահանվել է «Գեղեցկուհին և հացթուխը» հեռուստասերիալում, որտեղ նրա խաղընկերը եղել է Ռոտեմ Սելան։ Իսրայելում հեռուստասերիալը մեծ հեղինակություն է ունեցել։ Այն բարձր է գնահատել նաև «Haaretz» պարբերականը։ 2017 թվականին Amazon-ը ձեռք է բերել ԱՄՆ-ում հեռուստասերիալի երկու եթերաշրջանների նկարահանման իրավունքները, որը հեռարձակվել է Amazon Prime Video-ով։

2017 թվականին նկարահանվել է հոլիվուդյան Խրճիթը ֆիլմում։ Մինչ այդ նա նկարահանվել էր միայն իսրայելական ֆիլմերում և հեռուստասերիալներում։ Նկարահանվելով այդ ֆիլմում՝ Ալուշը դարձել է առաջին իսրայելցի դերասանը, որը մարմնավորել է Հիսուսի դերը անգլալեզու ֆիլմերում։

Ավիվ Ալուշը խաղում է նաև թատրոնում։ Հաբիմա թատրոնում նա մասնակցել է «Վտանգավոր կապեր» ներկայացման բեմադրմանը։ 2012 թվականին էլ խաղացել է «Վենետիկի վաճառականը» ներկայացման մեջ, որտեղ մարմնավորել է Գրատիանոյի կերպարը։

### Մոդելային կարիերա

Ավիվ Ալուշը նկարահանվել է FILA և Castro ընկերությունների գովազդային հոլովակներում։

### Երաժշտական կարիերա

2018 թվականին, Էլայ Բոտների հետ համագործակցությամբ, թողարկել է «Hachi Karov Elayeich» («Քեզ ամենամոտը») սինգլը, որը «Tablet» ամսագրի կողմից ճանաչվել է Իսրայելի 2018 թվականի ամռան ամենաթեժ երգը։ 2019 թվականի մարտին դուետը նոր սինգլ է թողարկել, իսկ ավելի ուշ արդեն տեսահոլովակ։

Անձնական կյանք
--------------

2011 թվականին ամուսնացել է հրեա իրավաբան Նոֆար Քորենի հետ։ Նրանք ունեն երկու որդի և մեկ դուստր։ Զույգը բնակվում է Թել Ավիվում։

Կորոնավիրուսի համավարակի ժամանակ Ավիվ Ալուշը, ընտանիքի հետ միասին, տեղափոխվել է Իսրայելի հյուսիսում գտնվող ֆերմաներից մեկը՝ Մեյրոն քաղաքի մոտ։

Ֆիլմագրություն
--------------

Ավիվ Ալուշը նկարահանվել է հետևյալ ֆիլմերում ու հեռուստասերիալներում.

* Կղզին (հեռուստասերիալ) (2007)
* Մրցավարը (հեռուստասերիալ) (2007)
* Ասֆուր (հեռուստասերիալ) (2010-2011)
* Ալենբի (հեռուստասերիալ) (2012)
* Գորդյան հանգույց (հեռուստասերիալ) (2012-2015)
* Գեղեցկուհին և հացթուխը (հեռուստասերիալ) (2013-2021)
* Կարմիր գլխարկը (2014)
* Իսրայելական սիրային պատմություն (2016)
* Կնոջ պատշգամբը (2016)
* Խրճիթը (2017)
* Արցունքների հովիտը (שעת נעילה) հեռուստասերիալ (2020)

Ծանոթագրություններ
------------------

1. 1 2
2. 1 2 3  "Avraham Aviv Alush". IMDB. Retrieved 2017 թ․ մարտի 19.
3. ↑  'Big Brother' Co-host Pens Israeli Romantic Comedy - and Scores Haaretz. 2 January 2013
4. ↑  Keslassy, Elsa (2017 թ․ հունիսի 20). "Amazon Nabs Global Rights to Keshet Hit Show 'The Baker and the Beauty'". *Variety*. Retrieved 2017 թ․ հունիսի 20.
5. ↑  "Israeli Actor Aviv Alush To Play Jesus". Jewish Business News. Retrieved 2017 թ․ մարտի 19.
6. ↑  Chattaway, Peter T. (2017 թ․ մարտի 9). "Exclusive: The Shack co-star Aviv Alush on being the first Israeli actor to play Jesus in an English-language movie". Patheos. Retrieved 2017 թ․ մարտի 19.
7. ↑  Sex and Power Take the Stage in Stunning Tel Aviv Production of 'Dangerous Liaisons' Haaretz. 29 January 2016
8. ↑  The Merchant of Venice (2012) Shakespeare's Globe. Retrieved on 19 March 2019
9. ↑  FILA - CHANGE THE GAME YouTube. 27 March 2015
10. ↑  CASTRO הפרסומת Facebook. 4 September 2017
11. ↑  Your Mid-July Treat: Vibe With the Hottest Israeli Song of the Summer Tablet. 13 July 2018
12. ↑  עילי בוטנר ואביב אלוש - כל יום YouTube. 7 March 2019
13. ↑
14. ↑  "Արխիվացված պատճենը". Արխիվացված է the original 2020 թ․ դեկտեմբերի 30-ին. Retrieved 2020 թ․ դեկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Ավիվ Ալուշ Internet Movie Database կայքում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Ինստագրամ · Spotify |
|  |
| Թեմատիկ կայքեր | Internet Movie Database · MusicBrainz · Rotten Tomatoes |
|  |
| Չափորոշչային վերահսկողություն | LCCN: no2019100302 · NUKAT: n2017175492 · VIAF: 27148036058587971884 · WorldCat VIAF: 27148036058587971884 |

 |